ඡන්ද පොළට යෑමේදි තම ජාතික හැඳුණුම් පත, වලංගු විදේශ ගමන් බලපත්‍රය, රියැදුරු බලපත්‍රය,රාජ්‍ය විශ්‍රාමික හැඳුනුම්පත, වැඩිහිටි හැඳුනුම්පත, පුද්ගලයින් ලියාපදිංචි කිරීමේ දෙපාර්තමේන්තුව නිකුත් කළ පූජ්‍ය පක්ෂය සඳහාවු හැඳුනුම් පත, මැතිවරණ දෙපාර්තමේන්තුව නිකුත් කර තිබෙන විශේෂ හැඳුනුම්පත යන හැඳුනුම් පත්වලින් එකක් රැගෙන යායුතු යැයි පැවසීය.ඡන්ද පොලේදි ඡන්දදායකයාගේ නම ලියාපදිංචි වි තිබුණත් මැතිවරණ දෙපාර්තමේන්තුව දන්වා ඇති පරිදි හැඳුනුම් පතක් ඉදිරිපත් කොට තම අනන්‍යතාවය ඔප්පු කිරීමට ඡන්දදායකයා අසමත්වුවහොත් ඒ පුද්ගලයාට ඡන්ද පත්‍රිකාවක් නිකුත් කිරීමට නිලධාරින්ට නොහැකිවේ.එමෙන්ම ඡන්දදායකයා තම නිවසට ලැබුණු නිල ඡන්ද දැන්වීම් පත්‍රිකාව ඡන්ද පොළට රැගෙන යෑමෙන් එම ස්ථානයේ සිටින නිලධාරින්ට රාජකාරි කිරීමට පහසුවෙන බව ඒ මහතා පෙන්වාදෙයි.ඡන්දය භාවිතා කිරීමෙන් පසුව ඡන්දදායකයින්ට ඡන්ද පොළ අවට ගැවසෙන්න එපා යැයි පවසන ඒ මහතා රංචු ගැසි සිටින අය ඉවත් කිරීමට පොලිසීයට උපදෙස් දුන් බව ප්‍රකාශ ‍ෙකළේය.